 Proza - : - Migratii (3) - 1940 de Laurentiu Orasanu : - Migratii (3) - 1940 de Laurentiu Orasanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14058680 Migratii_(3)_-_1940' > Vizionari: 1389 > Migratii (3) - 1940 proza [ ] fragment de roman - - - - - - - - - - - - - - - - - - - - - - - - - de Laurentiu Orasanu [Ghiocel ] 2014-10-27 | | (urmare) Trecu o saptamana. Pe 8 iulie, omul lui de la interne il chema sa ridice pasapoartele cu vizele pentru SUA. Sami Weissman se grabi atunci sa lichideze ce mai era de lichidat. Pravalia de pe Lipscani o lasa unui var primar, sumi Weissman, bijutier si el, refugiat la Bucuresti in urma cu un an, cand nemtii invadasera Polonia. De cand ajunsese la Bucuresti, sumi nu mai era Weissman, ci Andrei Voitinski, refugiat polonez. Omul lor de la interne primi continutul uneia dintre casetele pe care sumi le salvase din pravalia lui din Lemberg si le procura, in schimb, acte de refugiati: lui sumi, sotiei lui, poloneza, singura care mai purtase, si in Lemberg, ca fata, numele Voitinski, si celor doi baieti, unul de sapte, altul de cinci ani, care trebuira sa se obisnuiasca sa raspunda la numele de Mihai si Cristian. sumi avea sa redeschida pravalia Weissamn in toamna, dupa plecarea lui Sami si a Simonei, schimbandu-i firma. in schimb, sumi se jurase ca va ingriji de mormintele pe care Sami Weissman le lasa in urma: al parintilor si al sotiei. Tot lui sumi urma sa-i lase si Fordul. L-ar fi lasat studentului, dar Adrian nu se mai aratase pe la casa lor din Cotroceni. ii trimisese vorba, prin bancherul Mazilu, ca Fordul era gata, putea sa-l conduca linistit. Nici Simona nu reusise sa-l mai vada pe Adrian, desi il cautase prin cluburi sau pe la garsoniera lui. Era de negasit. Abia cand taica-sau ii spuse ca ora plecarii se apropie si ca, uite, l-a mintit pe student pentru ca nu se putea altfel, l-a mintit spunandu-i ca o promisese altcuiva, unuia din neamul lor, abia atunci intelese Simona ca pe Adrian n-o sa-l mai vada niciodata. Sau, chiar daca s-ar fi putut sa-l mai vada, ranit cum fusese de acel refuz, n-o sa mai vina nicicand spre ea. Mai mult, in curand avea sa-i desparta un ocean. Rationala cum era, nu putea sa nu-i dea dreptate lui taica-sau: aici nu mai era de stat. Nu putea nici sa-l lase sa plece singur si ea sa ramana. Sa ramana aici, fara el si, aproape sigur, fara Adrian, n-ar fi avut niciun rost. Simona planse cu hohote. Sami Weissman se abtinu cu greu sa nu faca la fel. Cineva, totusi, trebuia sa fie tare. Cineva trebuia sa se incarce cu riscul si sa-si asume raspunderea hotararilor. Lui Adrian ii trebui ceva timp ca sa accepte realitatea asta. A suferit mai putin atunci cand si-a impus sa judece asa cum judecase domnul Weissman: soldatii romani omorasera la Dorohoi, toti romanii erau de vina. Nu putea sa fie toata viata cu Simona - neamul evreiesc era de vina. Asa prinse el ura fata de evrei. A renuntat, vrand-nevrand, la Simona si s-a dus glont la colegii lui, studentii legionari. Acolo a capatat si mai multe motive pentru a uri neamul lui Weissman. Legionarii puneau toate relele din lume pe seama evreilor. Evreul trebuia batut, schingiuit, obligat sa renunte la averile pe care le stransese prin jecmanirea romanilor. Partea asta din mesajul lor i-a placut. Mai mult nu se obosi sa inteleaga. Nu trecura decat doua saptamani de la refuzul bijutierului si Adrian, impreuna cu alti doi colegi legionari, stalci in bataie un coleg evreu. Motivul fusese suficient de puternic: evreul ii facea curte unei colege. Romanca. Bataia aceea sora cu moartea trebuia sa-i fie invatatura de minte: ca venetic ce era, ca tot neamul lui , nu putea sa-si permita orice in tara asta. tara asta nu era a lor . De fapt, nici o tara nu era a lor - asa invatase Adrian din carticelele legionarilor. Pe 15 august, Sami Weissman avu in mana biletele de vapor. Plecau peste o saptamana din Constanta, pe un vapor turcesc. Dupa o scurta escala la istanbul, vaporul urma sa-i duca pana la Lisabona. Partea aceasta a calatoriei era cea mai riscanta. Cand Mussolini se impotmolise in nordul Africii, in Libia, Hitler ii sarise in ajutor. Mediterana nu mai era lacul acela linistit dintre Africa si Europa, nemtii incepusera s-o patruleze, dar un vapor al unei tari neutre avea sanse bune sa o strabata fara sa fie controlat. Din Portugalia, neutra si ea, vapoarele americane ii salvau pe toti cei care puteau ajunge acolo. Traversarea Atlanticului era mult mai sigura. iar la capatul calatoriei ii astepta pe toti Pamantul Fagaduintei. Statuia Libertatii. O viata noua. Viata! Sami Weissman isi lua ramas bun de la Rabin. isi lua ramas bun si de la Florin Mazilu, bancherul. Mazilu il puse la curent cu presiunile nemtilor asupra lui Carol al ii-lea. - in noul guvern al lui Gigurtu, Hitler a impus si cativa ministri legionari. iti dai seama, Sami, cum il strang cu usa pe Rex. N-are unde cere ajutor: Anglia e bombardata de Luftwaffe, Franta - batuta mar si ocupata. Cine sa-si mai aduca aminte de garantiile date Romaniei? Daca iau legionarii puterea, Carol va plati pentru asasinarea lui Codreanu. Dar nu de Rex imi pasa, Sami, de noi va fi cel mai rau. Sa stii ca si eu imi pregatesc plecarea. S-ar putea sa ne intalnim, curand, la New York. - Florule, ce bine ar fi, se bucura Sami Weissman. Sper sa ne ajutam si acolo, cum ne-am ajutat si aici. Nu astepta pana in ultimul moment. Pe sumi, acum un an, era gata-gata sa-l prinda nemtii in Lemberg. - stiu, trebuie sa ma grabesc, incuviinta Florin Mazilu. Nu pot fi sigur nici cu numele meu romanesc , nici cu pozitia de la Banca. Spionii lui Hitler i-au alimentat pe legionari cu liste bine documentate. - Crezi ca sumi e in siguranta? E posibil sa se afle ca nu e Voitinski si ca nu e polonez, ca e un Weissman? se arata Sami ingrijorat. - in siguranta nu mai e nimeni, draga Sami. Dar inteleg ca varul tau nu are incotro: cu nevasta bolnava la pat, n-ar avea cum sa plece. Actele lor sunt in regula. Ca refugiat polonez, n-are niciun trecut de explicat. Vorbesc de viata din Romania. Cu Galitia sub rusi, e greu de crezut ca vor afla ceva despre sumi Weissman din Lemberg. Apropo, ai aflat de chestiunea Ardealului? - Nu, ce mai e nou? Se agita iar ungurii? - Hitler a cerut Romaniei sa trateze cu ungurii si cu bulgarii chestiunile Ardealului si Cadrilaterului. Romanii au pierdut Basarabia, nu e exclus sa urmeze alte pierderi. N-au cum sa-i reziste lui Hitler. N-a rezistat ea Franta, d-apoi Romania. Pe 31 august, Sami era la Constanta, impreuna cu Simona, la Hotelul Palace. Ziarele sosite de la Bucuresti anuntau cedarea Ardealului de Nord, hotarata la Viena si aprobata in Consiliul de Coroana. A doua zi paraseau portul Constanta. stiau unde vor sa ajunga. Nu stiau insa ce ii asteapta acolo. Cladirea Cazinoului se facuse din ce in ce mai mica, apoi disparuse de tot. O vreme mai zarira luminile de pe tarm. Apoi vaporul se avanta in noapte. Pe punte, Sami Weissman privea in gol. intuneric. Nu vedea nimic inainte. Nici nu incerca. in minte ii apareau ai lui. Cei pentru care, ca si pentru el pana acum, Romania fusese tara lor. Era cuprins de griji pentru cei vii, pe care banuia ca-i asteapta incercari grele. Se gandea mai linistit la cei morti. Ei nu puteau sa mai sufere. Suferisera destul. Razboiul cel mare il adusese pe Sami in Romania, razboiul care se apropia de ea il alunga de aici. Mai bine de douazeci de ani, aici fusese tara lui. Aici se nascuse Simona, aici ii murise sotia. Fusese o tara buna cu ei, poate ca mai buna decat ar fi fost altele. Daca n-ar fi venit Hitler la putere, daca legionarii nu si-ar fi propus sa-i distruga, el n-ar fi plecat niciunde de aici. istoria se repeta, se gandea Sami Weissman. in urma cu mai bine de trei sute de ani, ai lui parasisera tinuturile de pe Volga, fugind din fata tatarilor. Se stabilisera in Polonia, la Lemberg. Au muncit pamantul, au ajuns camatari sau negustori. Tot munca era. Nimeni nu le-a dat nimic de pomana. S-au ajutat intre ei. Lembergul avea mai multi evrei decat polonezi, nemti, rusi sau ucrainieni la un loc. Cand Polonia a fost impartita, au nimerit la austrieci. Mai bine decat la rusi, rusii ii pradau destul de des pe evreii lor. Austriecii ii lasau in pace, ca sa faca bani si sa stranga averi pe care imparatul de la Viena sa-si ia birul. Asta stia din auzite. Cand facuse el ochi, in 1896, bunicul era bijutier si camatar respectat in Lemberg, iar taica-sau, Levi, impreuna cu fratele lui, ilya, tatal lui sumi, il ajutau la pravalie. sumi era mai mic cu un an. Veri primari, Sami si sumi au crescut impreuna: au pascut gastele impreuna, au mers la scoala primara impreuna, au inghesuit impreuna fetiscanele prin sure, pe capite, prin lanurile de porumb. si de-ale lor, si rusoaice, nemtoaice, poloneze, ucrainience. Vorbeau toate limbile Lembergului. Tineretea nu tinea seama de neam si religie. Au ucenicit impreuna in pravalia bunicului si a tatilor. Amandoi erau muncitori, amandoi talentati. Maini de aur, scoteau minunatii din aur. Cand n-au mai avut ce invata de la ai lor, Sami si sumi au fost trimisi mai intai la Viena, apoi la Petersburg, ca sa treaca examenele de calfa si de mester. Nu le-a fost usor. Desi lucrau la evrei de-ai lor, nu erau scutiti de corvezi. Mai luau si bataie, pentru ca, nu-i asa, altfel cum sa inveti bine meseria? Cum sa te inveti cu greul? Din cauza batailor acelea si-a aplecat sumi urechea la ideile socialiste. tarul, cu toata politia lui, nu putuse impiedica raspandirea lor. Cu putini bogati si cu milioane de saraci, infometati si cocarjati de munca, Rusia traise o revolutie in 1905. Prinsese gustul. Vazuse ca se poate. Patronii exploateaza, proletarul n-are niciun drept. Ziua de munca de 8 ore. Conditii mai bune de munca. Astea ii sunau bine lui sumi. Nu se mai gandea ca el va fi patron, proprietar de pravalie, ca va avea oameni care vor lucra pentru el. Nu se gandea ca el n-are lanturi de scuturat: lanturile lui erau de aur. Lucrurile acestea erau prea departe ca el sa le vada. Aproape il vedea numai pe patronul-bijutier la care lucrau, cel care nu-i lasa sa iasa sambata in oras, cel care-i muncea din zori si pana in seara, cel care ii hranea cu te-miri-ce. Daca sumi se intoarse la Lemberg cu o vadita intelegere a ideilor lui Marx, cu speranta ca bolsevicii lui Lenin vor pune bazele unei lumi mai drepte, lume in care si ei, evreii, nu vor mai fi prigoniti si pradati, Sami n-a deschis urechile la propaganda bolsevica. si bunicul lui, si taica-sau traisera bine-mersi si fara drepturile pentru care luptau socialistii. El, Sami, avea sa faca intocmai ca ai lui: va munci, va strange avere, isi va lua nevasta si va face copii cu ea. Treburile astea erau pentru el. Treburile lumii, cum era ea randuita sau cum sa fie oranduita mai bine, le lasa in grija altora. Puteau sa intoarca lumea pe dos, numai sa fie liniste, legi si respect pentru ele. Fara randuiala, el, Sami, n-ar fi putut sa-si faca meseria, sa stranga avere si sa-si intemeieze o familie. in iunie 1914, cand verii abia se intorsesera de la Petersburg, mesteri in toata regula, lumea intreaga incepu sa se clatine. Cutremurul fusese la Sarajevo, unde arhiducele Ferdinand, mostenitorul imparatului de la Viena, fusese asasinat. Dar, mai mult decat la oricare alt cutremur, pamantul se zgudui pana departe. Pana la Petersburg, pana la Berlin si pana la Paris. Rusii sarira sa-i ajute pe sarbi, ortodocsi ca si ei, nemtii ca sa razbune afrontul adus imparatului de la Viena. Polonia, Galitia, Lembergul erau la mijloc. N-ar fi fost prima data cand nemtii sau austriecii ar fi luptat contra rusilor pe pamantul altora. Bunicul Weissman tinu sfat cu feciorii si cu nepotii. Privind in gol, in intunericul noptii, pe care vaporul il strabatea pufaind, Sami Weissman vedea aievea chipurile lor, la lumina lampii cu gaz din sufragerie, unde ii stransese bunicul. Bunicul hotarase ce vor face. Vor inchide pravalia, era o tinta prea la vedere. Oricine ar fi intrat in Lemberg ar fi pradat-o. Fie rusii, fie nemtii. Chiar si austriecii. Aurul, bijuteriile, ce puteau lua cu ei, avea sa fie impartit frateste: jumatate pentru Levi si Sami, jumatate pentru ilya si sumi. in felul asta, daca se intampla ceva unuia dintre frati, macar nu pierdeau totul. Sami, avea deja varsta inrolarii, sumi mai avea un an pana atunci. De aceea, hotarase bunicul, Levi avea sa plece cu Sami. Romania se declarase neutra, acolo sa plece. Acolo Sami nu risca sa fie luat la razboi. N-avea pentru ce sa lupte, razboiul acela nu era al lor. Urma sa astepte acolo, pana se va termina razboiul. El, bunicul, ilya si sumi, vor ramane in Galitia. Nu in Lemberg, in Zamosc, unde aveau o ruda indepartata. Aurul va fi ingropat, jumatate in Romania, jumatate in Galitia, pana dupa razboi. Atunci cand va fi din nou pace il vor dezgropa si se vor pune din nou pe picioare. Se vor strange atunci din nou la un loc, la Lemberg sau in Romania - unde va fi mai bine pentru toti, acolo le va fi patria. Asa hotarase bunicul, asa facura. Sami isi amintea acum, de parca ar fi fost ieri, nu cu 26 ani in urma, ziua in care si-au luat ramas bun. Presimtea ca n-o sa-l mai vada niciodata pe bunicu-sau. Simtea si acum tristetea de atunci , cu mult mai puternica decat regretul ca trebuie sa paraseasca Romania acum . si doar traise mai mult aici decat la Lemberg. Dar acum nu lasa pe nimeni drag in urma. Simona era cu el. Atunci era mai tanar, era la prima schimbare de tara. Acum , in conditii aproape identice, pleca sau fugea din nou. Nici acum nu stia ce-l asteapta in America, dupa cum nici atunci nu stiuse ce-l asteapta in Romania, dar faptul ca mai trecuse o data prin asta il facea mai increzator. Sau, mai bine zis, mai insensibil. O saptamana dupa ce trecusera granita in Romania, rusii au intrat in Galitia venind dinspre Rasarit. Nemtii au inaintat si ei spre Lemberg, venind dinspre Apus. Bunicul avusese dreptate. Parca intelesi, alesesera din nou Galitia drept camp de lupta. Desi vremurile se schimbasera, Sami se gandi ca el si el facuse acum cam ce facuse bunicul lui la izbucnirea Marelui Razboi. Numai ca el nu ingropase aurul; il transformase in devize si le ascunsese bine in seifurile bancilor straine. Daca ar fi avut mai multi copii, le-ar fi impartit-o, cum a impartit-o bunicul. intelept, batranul. si inca razboiul de atunci nu era indreptat, neaparat, impotriva evreilor. Nimeni nu declarase atunci, ca Hitler acum, ca evreii trebuie rasi de pe fata pamantului. Dar pesemne ca, transmis din generatie in generatie, poate inca de la marile navaliri mongole, oamenii stiau ca mult, putin, atata cat aveau, trebuia pus la adapost. iar cei cu stare, cum erau Weissmanii, stiau foarte bine cat de greu isi stransesera avutia ei si stramosii lor. Trebuia s-o salveze si pentru linistea lor, acolo unde vor fi fost. (va urma) Ghiocel | index 'pageview'); 